Ընտանեկան նախագիծ

***«Ընտանեկան նախագիծ»*** () 2023 թվականի ամերիկյան մարտաֆիլմ կատակերգություն, որը նկարահանվել է ռեժիսոր Սայմոն Սելլան Ջոնսի կողմից և գրվել՝ Դեյվիդ Քոգշալի կողմից։ Արտադրված է Apple Studios-ի, Skydance Media-ի և Mark Wahlberg's Municipal Pictures-ի կողմից, որում նկարահանվել են Ուոլբերգը, Միշել Մոնագանը, Զոի Կոլետին, Վան Քրոսբին, Սայիդ Թաղմաուին, Մեգի Քյուն և Սիարան Հինդսը։

Արտադրությունը սկսվել է 2022 թվականի վերջին։ Ֆիլմը թողարկվել է Apple TV+-ի կողմից 2023 թվականի դեկտեմբերի 15-ին։

## Սյուժե
Դեն Մորգանը շնորհալի մեքենաներ վաճառող է, որը հանգիստ ապրում է Բուֆալոյի արվարձաններում իր կնոջ՝ Ջեսիկայի և նրանց երեք երեխաների, դեռահասների՝ Նինայի և Քայլի, և մանկահասակ Մաքսի հետ։ Դենը գոհ է իր աննշան կյանքից, նա չի սիրում բռնությունը, տեխնոլոգիաները և սոցիալական ցանցերը։ Մինչդեռ Ջեսիկան ավելի շատ ինքնաբուխության և հուզմունքի է ձգտում։

Դենն ու Ջեսիկան մասնակցում են իրենց հարսանյաց տարեդարձի կառնավալին։ Դենն առերեսվում է, երբ ինչ-որ մեկը դիտավորյալ սելֆի է անում նրանց հետ՝ ֆոնին համբուրվելով որպես կատակ, այնուհետև այն հրապարակում է իր սոցիալական ցանցերում։ Դենը հեռանում է՝ հրաժարվելով կռվի մեջ մտնել։

Շուտով հարձակվում են Դենի վրա սուպերմարկետում մինչ նա գնումներ է կատարում Մաքսի հետ, և նա հաղթում է բարձր պատրաստվածություն ունեցող հարձակվողին։ Այնուհետև Դենը, որը պարզվում է, որ նախկին մարդասպան է, կապվում է իր նախկին գործընկեր Օուգիի հետ՝ պարզելու, թե ինչու է այդ ամենը տեղի ունեցել։ Նա միտք է տալիս, որ դա Դենի նախկին գործատու Մաքքաֆրին է և խորհուրդ է տալիս անհետանալ։

Դենը, հասկանալով, որ կառնավալային լուսանկարը դուրս է եկել իրենից, պատվիրում է նոր անձնագրեր իր և իր ընտանիքի համար։ Նա իր երեխաներին դուրս է հանում դպրոցից,իսկ Ջեսիկային աշխատանքից՝ ասելով, որ նրանք հանպատրաստից ճանապարհորդության են մեկնում դեպի Լաս Վեգաս,որտեղ նա հանդիպում է Օգին նոր փաստաթղթերը հավաքելու համար։

Երբ նրանք հեռանում են քաղաքից, Դենը հասկանում է, որ իրենց հետևում են, և այդ պատճառով իրենց միկրոավտոբուսը պետք է խուզարկու ունենա։

Միևնույն ժամանակ, Մաքքաֆրին և նրա թիմը խուզարկում են Մորգանների տունը, բայց չեն կարողանում գտնել իրենց նպատակակետը, քանի որ Դենը թաքցրել է նրանց հետքերը:Նա քշում է ամբողջ գիշեր մինչև Այովա Սիթի հասնելը։ Նինան աղաչում է նրանց այցելել Հարավային Այովայի համաալսարան, քանի որ նա հույս ունի իր ընկեր Թրեվերի հետ այնտեղ սովորել, չնայած Սթենֆորդում սովորելու իր սկզբնական նպատակին։ Նա պարզել է, որ Թրեվերը դավաճանում է իրեն, ուստի Դենը նրան սովորեցնում է մարտարվեստի շարժում,որպեսզի օգտագործի նրա նկատմամբ։

Համալսարանի շրջայցի ժամանակ Դենը նկատում է մի գերմանացու իր հեռախոսում և կարծում է, որ աշխատում է Մաքքաֆրիի համար, թեև նա հայտնաբերում է, որ սխալվում է, երբ իր վրա հարձակվում է Մաքքաֆրիի մեկ այլ կամակատար։ Մինչև իր ընտանիքին միանալը, Դենը կռվում և հաղթում էկամակատարին քիմիայի լաբորատորիայում։

Երբ նրանք ճանապարհորդում են, ընտանիքը ավելի է մտերմանում։ Ժամանելով Վեգաս՝ Դենը նախատեսում է ռոմանտիկ ընթրիքի ժամանակ Ջեսիկային ասել ճշմարտությունը։ Այդ ընթացքում դեռահասները պետք է խնամեն իրենց փոքր եղբորը, բայց բոլորը իջնում են HyperX խաղային արենա, քանի որ Քայլը հայտնի խաղացող է։

Երբ Դենն ու Ջեսիկան վերադառնում են իրենց սենյակ՝ երեխաներին ստուգելու, Մաքքաֆրիի թիմը հարձակվում է նրանց վրա։ Նա արագ չեզոքեցնում  է նրանց՝ ցնցելով Ջեսիկային։ Իջնելով ներքև՝ երեխաներին հետ բերելու, նրա ընտանիքը ականատես է լինում, ևս երկու մարդասպանների սպանությանը։

Բացահայտելով, որ իր անունը Շոն է, Դենը վերջապես խոստովանում է կատարվածը ընտանիքին՝ ովքեր վրդովված են։ Նա, այնուամենայնիվ, տալիս է իրենց նոր անձը հաստատող փաստաթղթերը, ասելով, որ իրենց կյանքը Բուֆալոյում ավարտված է, բայց Ջեսիկան վերցնում է երեխաներին և հեռանում հաջորդ առավոտյան՝ հավատալով, որ նրանց վտանգ չի սպառնում։ Նա զանգահարում է իր ընկերոջը՝ Գվենին, որը ճամփորդական գործակալ է, և առաջարկում է նրանց տուն տանել։

Անձնական ինքնաթիռում Գվենը բացահայտում է, որ աշխատում է Մաքքաֆրիի համար և որ Դենի նախկինն է,ում վրա նա բարկացած է իրեն լքելու համար։ Ջեսիկային և երեխաներին նրան հանձնելով՝ նա պատանդ է վերցնում նրանց։ Մաքքաֆրին սպառնում է սպանել նրանց, եթե Դենը չընդունի նրա առաջարկը՝ իր մարդասպանների թիմին նորից միանալու։ Նա զիջում է և Ջեսիկան երեխաների հետ վերադառնում է տուն։

Ջեսիկան և երեխաները փախչում են այն բանից հետո, երբ նա սպանում է իրենց ուղեկցորդին, և նրանք վերադառնում են Դենիի մոտ։ Մաքքաֆրին իր բանակը կանչում է հյուրանոց՝ նրան նորից բռնելու համար։ Դենը ներգրավում է վարձկաններին, իսկ Քայլը օգնում է անօդաչու սարքով։ Ջեսիկան կռվում է Գվենի հետ, որն ավարտվում է նրանով, որ Ջեսիկան  խոցում է նրան կոտրված բամբուկով որպես նիզակ՝ իր աթլետիկայի փորձից։ Նրանք իջնում են ներքև, որտեղ Նինան շեղում է Մաքքաֆրիին Դենին սպանելուց՝ ժամանակ տալով նրան նոկաուտի ենթարկելու Մաքքաֆրիին, և նա կալանավորվում է։

Որոշ ժամանակ անց Մորգանները վերադառնում են իրենց կյանքին Բուֆալոյում. Դենն այժմ ղեկավարում է անվտանգության ընկերություն՝ հաճախորդներին սովորեցնելով, թե ինչպես ավելի լավ պաշտպանվել հարձակումներից, մինչդեռ Ջեսիկան մարզումներ է անցկացնում աթլետիկայի ոլորտում ավագ դպրոցներում։ Այնուհետև նրանք բեռնում են վարձակալված ավտոմոբիլային մեքենա՝ ճանապարհորդության համար, որպեսզի Նինային տանեն Սթենֆորդ։

## Կազմ
* Մարկ Ուոլբերգ՝ Դեն Մորգանի դերում
* Միշել Մոնագան՝ Ջեսիկա Մորգանի դերում
* Սիարան Հինդսը Մաքքաֆրիի դերում
* Զոի Կոլետտին Նինա Մորգանի դերում
* Վան Քրոսբին Քայլ Մորգանի դերում
* Մեգի Քյուն որպես Գվեն
* Ջոյներ Լուկասը՝ Կուգանի դերում
* Քելեն Բոյլը Սայրուսի դերում
* Ֆելիսիա Փիրսոնը որպես Թութփիք
* Լաթիֆ Քրոուդերը Նեք Տատույի դերում
* Մայլս Դոլաքը որպես Գոլդ Չայն
* Մայլս Դոլաքը որպես Սպիրոս
* Սայիդ Թագմուան որպես Օգի
* Թոնի Լ. Քելոուեյը տիկին Օվերմեյերի դերում
* Վալկիրան որպես ինքն իրեն

## Արտադրություն
2022 թվականի օգոստոսին Apple Studios-ը հայտարարեց Skydance Media-ի և Municipal Pictures-ի մարտաֆիլմ կատակերգության մասին, որի գլխավոր դերակատարը կլինի Մարկ Ուոլբերգը։ 2022 թվականի հոկտեմբերին դերասանական կազմին միացան Միշել Մոնագանն ու Սաիդ Թաղմաուին։ Ավելացան դերասանական այլ անդամներ՝ Սիարան Հինդսը, Մեգի Քյուն, Զոի Կոլետտին, Վան Քրոսբին և Մայլս Դոլեկը։

Հիմնական լուսանկարչությունը սկսվել է 2022 թվականի հոկտեմբերին Ատլանտայում, Ջորջիա, աշխատանքային վերնագրով Հոլիդեյ Ռոըդ։ Ջորջիայի Կանտոն քաղաքում գտնվող ավտոմեքենաների վաճառքի կետն օգտագործվել է որպես ֆիլմի լոկացիա։ Նոյեմբերի սկզբին Նյու Յորք նահանգի Բաֆալո քաղաքի կենտրոնում օդային կադրեր նկարահանելու համար օգտագործվել է ուղղաթիռ։ Ջորջիայի Կլերմոնտ քաղաքում գտնվող պաղպաղակի խանութը վերածվել է Լամբերտի ճաշարանի՝ ֆիլմի համար։ 2023 թվականի փետրվարին Ուոլբերգը տեսարաններ նկարահանեց Լաս Վեգասի The Strat կազինո հանգստավայրում և ավարտեց նկարահանումները։

## Թողարկում
Ֆիլմը թողարկվել է Apple TV+-ով 2023 թվականի դեկտեմբերի 15-ին։ Deadline Hollywood-ը հայտնել է, որ ֆիլմը դարձել է Apple TV+-ի ամենաշատ դիտված ֆիլմը։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2023 ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Անգլերեն ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում Այովայում
Կատեգորիա:Ֆիլմեր, որոնց գործողությունները տեղի են ունենում Կոլորադոյում